Mikkeller

**Mikkeller** er et dansk håndverksbryggeri. På RateBeers liste over verdens beste bryggerier i 2014 havnet bryggeriet på tredjeplass.

Bryggeriet ble grunnlagt av Mikkel Borg Bjergsø og Kristian Klarup Keller i 2006 og fra 2007 ble det drevet av Borg Bjergsø alene. Samme år ble det kåret til årets danske mikrobryggeri av Danske Ølentusiaster. Denne tittelen vant de igjen i 2008. I 2012 kom bryggeriet på 16.-plass på rankingen over de beste bryggeriene i verden på rankingsiden RateBeer, etter å ha nådd en 13.-plass i 2010. I 2015 hadde de tre øl inne på den urangerte lista over verdens 100 best rangerte øl.

Mikkeller er delvis et såkalt nomadebryggeri, det vil si at det ikke eier egne bryggerilokaler, men leier bryggeutstyr på andre bryggerier. Bryggeriet har brygget øl i blant annet Danmark, Norge, Belgia, Storbritannia og USA. I Norge har de brygget hos Nøgne Ø og Lervig Aktiebryggeri. I 2014 kjøpte Mikkeller opp det gamle bryggeriet til AleSmith Brewing i San Diego og har brygget øl der under bryggerinavnet «Mikkeller Brewing SD». I 2017 bygger de også et bryggeri og en restaurant på arenaen til New York Mets, Citi Field. Der vil de brygge under navnet «Mikkeller Brewing NYC».

Borg Bjergsøs tvillingbror, Jeppe Jarnit-Bjergsø, startet i 2010 bryggeriet Evil Twin Brewing. Konkurransen mellom de to brødrene har blant annet blitt beskrevet i en lengre artikkel i *[[The New York Times|New York Times Magazine]]*.

I 2024 kjøpte Carlsberg 20 % eierandel i selskapet. Eierandelen ble kjøpt fra Orkila som fra før av hadde medeierandel på 49 %.

### Bildegalleri

Fil:Mikkellerbigworstbourbon.jpg|
Fil:Mikkeller (32671065504).jpg|Mikkeller øl
Fil:Beergeekbreakfast glas.jpg|Beer Geek Breakfast
Fil:Henry Gose Lightly.jpg|Henry Gose Lightly
Fil:Mikkeller Evergreen.jpg|Mikkeller Evergreen
Fil:Mikkeller Ris a la Male (8277012153).jpg|Mikkeller Ris a la Male


## Barer og restauranter

Fil:Mikkeller Bar Seoul.jpg|Mikkeller Bar i Seoul, Sør-Korea. 
Fil:Mikkeller Bar, Copenhagen, 2012.jpg|Mikkeller Bar, København.
Fil:Mikkeller Bar, Copenhagen.jpg|Mikkeller Bar, København.

I 2010 åpnet «Mikkeller Bar» på Vesterbro i København. I mars 2013 ble Mikkellers andre ølbar, «Mikkeller & Friends», åpnet i Stefansgade på Nørrebro. Siden har de åpnet barer og flaskebutikker i Aarhus, Bangkok, Barcelona, Berlin, București, Los Angeles, Oakland, Reykjavík, Seoul, San Francisco, Stockholm, Singapore, Taipei og Tokyo. 17. november 2018 åpner de puben «Henry & Sally's» i Oslo. På grunn av alkoholloven får ikke puben ha Mikkeller i navnet.

I København har Mikkeller også vært med på å starte smørrebrødrestauranten «Øl og brød», ramen-restauranten «Ramen To Bíiru», gastropuben «Warpigs», surølspuben «Koelschip», cocktailbaren «Mikropolis», frokoststedet «Hyggestund» og den mexicanske restauranten «La Neta».

I Bangkok driver Mikkeller restauranten Upstairs at Mikkeller, som har en Michelin-stjerne.


Fil:TW 台灣 Taiwan 台北市 Taipei 大同區 Datong 南京西路 Nanjing West Road 米凱樂啤酒吧 Mikkeller Bar March 2024 R12S.jpg|Mikkeller Bar, Taiwan
Fil:DSCN4139 (52399323117).jpg|Mikkeller Bar, London, England
Fil:Folkets park, Malmö, 2019-09-08 12.jpg|Mikkeller Bar, Malmö, Sverige
Fil:Mikkeller bar, Stockholm.jpg|Mikkeller bar, Stockholm, Sverige
Fil:Mikkeller Baghaven.jpg|Mikkeller Baghaven, København, Mikkeller Ramen, København & Warpigs, København
Fil:MikkellerACB2011.jpg|
Fil:Copenhagen 2016-03-19 (26641388715).jpg|
Fil:Festivélo - Mikkeller.jpg|


## Mikkeller Beer Celebration
Siden 2012 har Mikkeller arrangert ølfestivalen «Copenhagen Beer Celebration» i København. På festivalen har flere av USAs beste håndverksbryggerier deltatt, blant annet Three Floyds, Cigar City Brewing, Firestone Walker og Westbrook Brewing. Hele uken arrangeres «Mikkeller Beer Week» med arrangementer på Mikkellers forskjellige utesteder. I 2016 ble «Copenhagen Beer Celebration» også arrangert i Boston. I 2017 endret festivalen navn til «Mikkeller Beer Celebration».

I 2018 ble det på ølappen Untappd «sjekket inn» over  øl under todagersfestivalen i København.

## Referanser


## Eksterne lenker
* 
*